text: Fagforening frygter at ofre ikke får erstatning
  17 maj 2011 kl. 06.33
  Fagforeningen 3F frygter, at Daniscos nye ejer ikke vil betale erstatning til kviksølvofre.
  Måske vil Daniscos nye amerikanske ejer se stort på, at Danisco har lovet kviksølvofrene erstatning.
  Kviksølvofrene er de arbejdere, der tog skade af at arbejde med kviksølv på Grindstedværket.
  - De har mundtligt lovet os, at der ikke vil ske nogen ændring i deres etiske og moralske ansvar, men vi har ikke noget på skrift. Så der er en lille tvivl i de her tilfælde, siger arbejdsmiljøkonsulent Jesper Lund Larsen fra 3F til P4 Trekanten.
  